Теодор Щорм
Не искаш да го изречеш

Превод от немски: Мария Пашова, —

chitanka.info

Не искаш да го изречеш, додето

мълви го на целувките жарта

и неспокойствието ти в сърцето

вести ми тайната на любовта.

От мене бягаш плахо надалече,

притиснала до мойта гръд глава;

на любовта си лесна плячка вече,

ала не осъзнаваш ти това.

От мен отдръпваш стройното си тяло,

но впиваш в устните ми ти уста;

желаеш да се съхраниш, изцяло

изгубена в потока на страстта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.